**OPIS POSLOVA I PODACI O PLAĆI ZA OGLAS ZA PRIJAM U DRŽAVNU SLUŽBU NA ODREĐENO VRIJEME**

**9. UPRAVA ZA VETERINARSTVO I SIGURNOST HRANE**

**9.1. Sektor za organizaciju veterinarske djelatnosti, pravnu i financijsku podršku**

**9.1.2. Služba za pravnu i financijsku podršku**

**voditelj službe redni broj 530. - 1 izvršitelj**

**Opis poslova:**

* organizira, koordinira i rukovodi poslovima Službe;
* predlaže i koordinira donošenje propisa iz područja veterinarstva i sigurnosti hrane, njihovo usklađivanje i primjenu
* prati provedbu plana zakonodavne aktivnosti koji se odnosi na Upravu;
* sudjeluje u izradi nacrta prijedloga propisa i međunarodnih pravnih akata iz područja veterinarstva i sigurnosti hrane;
* koordinira postupak sklapanja i izvršavanja međunarodnih pravnih akata iz područja veterinarstva i sigurnosti hrane;
* rješava u upravnim stvarima i pruža stručnu pomoć djelatnicima Uprave u vođenju upravnog postupka;
* koordinira izradu mišljenja u provedbi propisa iz područja veterinarstva i sigurnosti hrane, pripremu očitovanja nadležnom državnom odvjetništvu u upravnim poslovima iz djelokruga Uprave te izradu propisa koji reguliraju troškove u području veterinarstva i financiranje službenih kontrola koje se provode u objektima u poslovanju s hranom životinjskog podrijetla, hranom za životinje i nusproizvodima životinjskog podrijetla;
* sudjeluje u izradi procedura za naknade troškova u veterinarstvu te u provedbi i unaprjeđenju sustava financiranja službenih kontrola;
* analizira utvrđeno stanje, nepravilnosti i postupanja protivna važećim propisima koja se odnose na financiranje službenih kontrola te predlaže rješenja za učinkovitost navedenog sustava;
* priprema i predlaže sadržaj ugovora s ovlaštenim veterinarskim laboratorijima u dijelu koji se odnosi na obavljanje analiza i dijagnostičkih postupaka te prati provedbu ugovora;
* obavlja druge poslove po nalogu nadređenih.

**10. UPRAVA ŠUMARSTVA, LOVSTVA I DRVNE INDUSTRIJE**

**10.1. Sektor šumarstva**

**10.1.3. Služba za provedbu programa općekorisnih funkcija šuma**

**10.1.3.1. Odjel za obračun i praćenje naplate naknade za korištenje OKFŠ**

**viši stručni referent redni broj 615. - 1 izvršitelj**

**Opis poslova:**

* sudjeluje u izradi planova u djelokrugu Odjela;
* sudjeluje u poslovima naplate OKFŠ naknade od obveznika plaćanja naknade propisane Zakonom o šumama;
* kontrolira cjelokupnu evidenciju prihoda OKFŠ naknade;
* provodi kontrolu formalne i računske ispravnosti dokumentacije;
* usklađuje s obveznicima plaćanja naknade koja se odnosi na akontacije i dugovanja;
* izdaje nalog za preknjiženje sredstava kod pogrešno izvršenih uplata od strane obveznika;
* evidentira prihode na dnevnoj osnovi prema dostavljenim izvještajima FINA-e;
* preuzimanje poštanskih pošiljaka te razvrstavanje istih;
* obavlja druge poslove po nalogu nadređenih.

**11. UPRAVA ZA POLJOPRIVREDNU POLITIKU, EU I MEĐUNARODNU SURADNJU**

**11.2. Sektor za EU poslove i međunarodnu suradnju**

**11.2.3. Služba za usklađivanje s EU strategijama i međunarodnim obvezama**

**11.2.3.1. Odjel za strategije u području istraživanja i razvoja**

**viši stručni savjetnik redni broj 729. - 1 izvršitelj**

**Opis poslova:**

* izvršava poslove vezane uz suradnju i praćenje aktivnosti nadležnih tijela u Republici Hrvatskoj i u Europskoj komisiji radi pripreme izvješća o provedbi strategije biogospodarstva;
* promicanje i koordinacija sudjelovanja hrvatskih predstavnika u istraživačkim programima Europske unije i drugim međunarodnim programima iz područja istraživanja, razvoja i inovacija u sektorima iz nadležnosti Ministarstva;
* radi na razvijanju strateških i akcijskih planova povezanih s uvođenjem novih tehnologija u poljoprivredi;
* obavlja druge poslove po nalogu nadređenih.

**Podaci o plaći radnog mjesta:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Koeficijent složenosti poslova radnih mjesta utvrđeni su Uredbom o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19 i 63/21).

**Ministarstvo poljoprivrede**